સામગ્રી: બુધવારે મૅક્રોં ફ્રેન્ચ કાઉન્સિલ ઑફ ઝી મુસ્લિમ ફૅઇથ (સીએફસીએમ)ના આઠ નેતાઓને મળ્યા અને કહ્યું કે આ માટે તેમને 15 દિવસની મુદત આપવામાં આવે છે.

તેમના અનુસાર આ ચાર્ટરમાં બીજા મુદ્દાઓ સિવાય બે વાતો સામેલ હોવી જોઈએ. ફ્રાન્સમાં ઇસ્લામ માત્ર એક ધર્મ છે કોઈ રાજકીય આંદોકલન નથી અને આથી તેમાંથી રાજનીતિને હઠાવી લેવી જોઈએ. તથા ફ્રાન્સના મુસ્લિમ સમુદાયમાં કોઈ પણ પ્રકારના વિદેશી હસ્તક્ષેપ પર પ્રતિબંધ લગાવવો પડશે.

રાષ્ટ્રપતિનું કડક વલણ ગત મહિને દેશમાં ત્રણ સંદિગ્ધ ઇસ્લામી ચરમપંથી હુમલા બાદથી જોવા મળી રહ્યું છે.

આ હુમલામાં 16 ઑક્ટોબરે એક 47 વર્ષીય શિક્ષકની હત્યા થઈ હતી તે પણ સામેલ છે. જેમણે પોતાના ક્લાસમાં પયગંબર મોહમ્મદનાં કેટલાંક કાર્ટૂન બતાવ્યાં હતાં.

મુસ્લિમ સમુદાયે આના પર નારાજગી વ્યક્ત કરી હતી અને 18 વર્ષીય ચેચન મૂળના એક યુવકે શિક્ષકનું ગળું કાપીને હત્યા કરી દીધી હતી.

યુરોપમાં સૌથી વધુ મુસ્લિમ વસતિ ધરાવતો દેશ

શિક્ષકની હત્યા બાદ સમગ્ર ફ્રાન્સમાં પ્રદર્શન થયાં હતાં

ફ્રેન્ચ કાઉન્સિલ ઑફ ધ મુસ્લિમ ફૅઇથના નેતાઓએ રાષ્ટ્રપતિને આશ્વાસન આપ્યુ હતું કે તેઓ ચાર્ટર ટૂંક સમયમાં જ તૈયાર કરી લેશે.

સીએફસીએમ સરકારમાં મુસલમાનોનું પ્રતિનિધિત્વ અને નેતૃત્વ કરનારી એકમાત્ર સંસ્થા છે. જેને સરકારી માન્યતા પણ પ્રાપ્ત છે અને તેની સ્થાપના પૂર્વ રાષ્ટ્રપતિ નિકોલસ સાર્કોઝીએ વર્ષ 2003માં કરી હતી, જ્યારે તેઓ ફ્રાન્સના ગૃહમંત્રી હતા. આ સંસ્થામાં મુસ્લિમ સમુદાયની તમામ મોટી જમાતો સામેલ છે.

ફ્રાન્સની કુલ વસ્તીમાંથી 10 ટકા મુસલમાનો છે, જે યુરોપમાં મુસ્લિમ સમુદાયની સૌથી વધુ વસતિ છે.

ફ્રાન્સના મોટાભાગના મુસ્લિમ તેની પૂર્વ કૉલોની મોરક્કો, ટ્યૂનીશિયા અને અલ્જીરિયાથી આવીને વસ્યા છે. પરંતુ આ સમુદાયની બીજી અને ત્રીજી પેઢી ફ્રાન્સમાં જ જન્મી છે અને મોટી થઈ છે. 

વિવાદાસ્પદ બિલનો પ્રસ્તાવ

ફ્રાન્સના રાષ્ટ્રપતિ ઇમૅનુઍલ મૅક્રોંનો કટ્ટરપંથી ઇસ્લામ વિરુદ્ધ જંગ ચાર્ટર બનાવવા પર ભાર મૂકવાથી જ સમાપ્ત નથી થઈ જતો.

તેમણે આ બેઠકના કેટલાક કલાકો પહેલા એક બિલનો પણ પ્રસ્તાવ મૂક્યો હતો, જેને કેટલાક લોકો વિવાદાસ્પદ ગણાવે છે. આ બિલના કેટલાક મહત્ત્વનાં પાસાં પણ છે.

ધાર્મિક આધારે અધિકારીઓને ડરાવનારાને કઠોર દંડ આપવામાં આવશે. બાળકોને ઘરમાં જ ભણાવવા પર રોક લાગશે.

દરેક બાળકને ઓળખ માટે એક આઇડેન્ટિટી નંબર આપવામાં આવશે જેથી એ વાત પર નજર રાખી શકાય કે તે સ્કૂલ જાય છે કે નહીં. કાનૂન...\nઅગાઉની સામગ્રીનો સારાંશ નીચે મુજબ કરી શકાય છે:
ફ્રાન્સના રાષ્ટ્રપતિ ઇમૅનુઍલ મૅક્રોંએ તેમના દેશના મુસ્લિમ પ્રતિનિધિઓને કહ્યું છે કે તેઓ કટ્ટરપંથી ઇસ્લામને નષ્ટ કરવા માટે 'રિપબ્લિકન મૂલ્યોના ચાર્ટર'ને સ્વિકાર કરે.